[{"text_idx": "#000001", "text": "A wyddoch, ar gyfer dynion a menywod, y dylid argymell nad ydym yn yfed mwy na 14 uned o alcohol yr wythnos?"}, {"text_idx": "#000003", "text": "Mae anhwylder defnyddio alcohol (AUD) yn gyffredin iawn ym mhoblogaeth oedolion y Deyrnas Unedig, gyda 4% o bobl rhwng 16 a 65 oed yn ddibynnol ar alcohol a 24% o oedolion yn yfed alcohol mewn ffordd a allai fod yn niweidiol."}, {"text_idx": "#000004", "text": "Mae canllawiau\u2019r Prif Swyddog Meddygol ar gyfer dynion a menywod yn nodi, er mwyn cadw risgiau iechyd o alcohol i lefel isel, ei bod yn fwyaf diogel peidio ag yfed mwy na 14 uned yr wythnos yn rheolaidd."}, {"text_idx": "#000006", "text": "Mae llawer o stigma\u2019n ymwneud ag anhwylder defnyddio alcohol a cheir pryder am farnu a chanlyniadau proffesiynol pe bai problem yn cael ei chanfod."}, {"text_idx": "#000008", "text": "Mae Canopi yn gweithredu mewn awyrgylch o ymddiriedaeth a bod yn agored er mwyn osgoi teimladau o ofn a chywilydd ac mae\u2019n ymdrechu i gynnig cyfle i holl staff mewn iechyd a gofal cymdeithasol gael cymorth priodol ar gyfer iechyd meddwl a chamddefnyddio alcohol."}, {"text_idx": "#000009", "text": "Er mwyn taflu goleuni ar y gwasanaeth pwysig hwn, mae dau aelod o di\u0302m Canopi, sef Dr Bern Hard a Dr Mohan de Silva, wedi cytuno\u2019n garedig i drafod y gwasanaeth anhwylder defnyddio alcohol yn fanylach."}, {"text_idx": "#000011", "text": "\u201cRwy\u2019n credu bod llawer o bobl yn poeni am gyfrinachedd, stigma a chanlyniadau datgelu gwybodaeth am y defnydd o alcohol."}, {"text_idx": "#000015", "text": "\u201cCyn y pandemig COVID-19, sefydlwyd Canopi ar gyfer gweithwyr gofal iechyd proffesiynol a oedd yn feddygon sy\u2019n gweithio yng Nghymru, ac roedd y gwasanaeth yn cynnig therapi gwybyddol ymddygiadol strwythuredig i\u2019r rhai a fyddai\u2019n elwa o gymorth iechyd meddwl."}, {"text_idx": "#000016", "text": "\u201cYn dilyn y pandemig, ehangwyd mynediad at wasanaethau Canopi i bob unigolyn sy\u2019n gweithio i GIG Cymru. Rhagwelwyd hefyd, oherwydd amgylchiadau COVID-19, y byddai nifer gynyddol o ddarparwyr gofal iechyd ag anhwylder defnyddio alcohol."}, {"text_idx": "#000018", "text": "A allech chi roi trosolwg byr o\u2019r gwasanaeth?"}, {"text_idx": "#000019", "text": "\u201cMae\u2019r llwybr anhwylder defnyddio alcohol wedi\u2019i fwriadu\u2019n bennaf i archwilio\u2019r defnydd o alcohol yn fanylach pan fydd wedi\u2019i nodi\u2019n ffactor posibl yn ystod y sgwrs gychwynnol gyda Meddyg Cynghorol Canopi."}, {"text_idx": "#000020", "text": "\u201cRydyn ni\u2019n sgrinio ar gyfer anhwylder defnyddio alcohol gan ddefnyddio offeryn safonedig o\u2019r enw AUDIT."}, {"text_idx": "#000021", "text": "\u201cGall yr offeryn hwn amlygu cleifion y gallai eu defnydd o alcohol fod yn niweidiol i\u2019w lles mewn nifer o wahanol ffyrdd."}, {"text_idx": "#000022", "text": "\u201cMae\u2019r asesiad anhwylder defnyddio alcohol yn caniata\u0301u ar gyfer trafodaeth fanwl am berthynas bresennol a blaenorol y claf ag alcohol, a ph\u2019un a yw hyn yn cael effaith negyddol arno."}, {"text_idx": "#000023", "text": "\u201cNod yr asesiad yw canfod a yw\u2019r defnydd o alcohol yn beryglus, yn achosi niwed mewn gwirionedd (niweidiol) neu os oes unrhyw fath o ddibyniaeth gorfforol \u2013 ac os felly, pa mor ddifrifol yw hyn."}, {"text_idx": "#000024", "text": "\u201cMae hyn yn ein galluogi i gyfeirio cleifion at y strategaethau mwyaf effeithiol i reoli\u2019r broblem."}, {"text_idx": "#000025", "text": "\u201cFel arfer, gall defnydd nad yw\u2019n ddibynnol gael ei reoli gyda chymorth ac arweiniad arbenigol, y gallwn eu darparu trwy atgyfeiriad i therapydd gwybyddol ymddygiadol sy\u2019n arbenigo mewn gweithio gydag anhwylder defnyddio alcohol."}, {"text_idx": "#000026", "text": "\u201cOs yw cleifion yn defnyddio alcohol mewn ffordd sy\u2019n golygu eu bod wedi dod i ddibynnu arno\u2019n gorfforol, yna mae\u2019n fwy priodol eu cynghori i ymgysylltu a\u0302 gwasanaeth arbenigol yn eu hardal leol. Ein nod yw hwyluso\u2019r cam nesaf hwn, pan fydd angen.\u201d"}, {"text_idx": "#000027", "text": "Os oedd rhywun yn ystyried defnyddio\u2019r gwasanaeth anhwylder defnyddio alcohol, beth fyddech chi eisiau iddo wybod?"}, {"text_idx": "#000028", "text": "\u201cRwy\u2019n credu bod llawer o bobl yn poeni am gyfrinachedd, stigma a chanlyniadau datgelu gwybodaeth am ddefnydd o alcohol.\u201cDealltwriaeth a chydweithrediad yw\u2019r egwyddorion sy\u2019n sail i\u2019n gwasanaeth anhwylder defnyddio alcohol."}, {"text_idx": "#000029", "text": "\u201cWrth drin darparwyr gofal iechyd, mae angen i ni bob amser ystyried yr effeithiau y gallai iechyd y claf ei hun eu cael ar ei allu i drin ei gleifion yn ddiogel."}, {"text_idx": "#000030", "text": "\u201cMae gan bob darparwr gofal iechyd ddyletswydd i sicrhau nad yw ei salwch ei hun yn cael effaith negyddol mewn ffordd broffesiynol.\u201cMae perygl uwch o hyn os ydym yn gweithredu mewn diwylliant o ofn a chyfrinachedd."}, {"text_idx": "#000031", "text": "Rydyn ni yn Canopi yn derbyn mai pobl yw darparwyr gofaliechyd. Pobl yn gyntaf. Ac mae gan bawb broblemau."}, {"text_idx": "#000032", "text": "\u201cGyda chymorth a chefnogaeth, gallwn fynd i\u2019r afael a\u0302\u2019r problemau hynny gyda\u2019n gilydd, mewn ffordd sy\u2019n meithrin lles yn y darparwr gofal iechyd ac yng ngweithlu\u2019r GIG, ac sydd, yn ei dro, yn lleihau\u2019r risg i\u2019n cleifion ein hunain."}, {"text_idx": "#000033", "text": "\u201cMae angen cydbwyso cyfrinachedd a\u0302 thryloywder a rhannu gwybodaeth pan fydd hynny er pennaf les y claf."}, {"text_idx": "#000034", "text": "\u201cAt ei gilydd, ni fydd angen rhannu gwybodaeth y tu allan i Canopi pan fydd gan y claf gofal iechyd ddealltwriaeth dda o\u2019i iechyd ei hun a\u2019i fod yn barod i ddilyn cyngor gweithwyr proffesiynol."}, {"text_idx": "#000035", "text": "\u201cMae yna achosion lle y ceir diffyg dealltwriaeth, ac mae angen i ni rannu gwybodaeth er mwyn diogelu cleifion, ond mae\u2019r rhain yn brin, a hyd yn oed wedyn, y nod bob amser yw cynorthwyo\u2019r claf gofal iechyd i wella.\u201d"}, {"text_idx": "#000036", "text": "A allech chi rannu unrhyw wybodaeth am y gwahaniaeth rydych wedi gweld y gwasanaeth yn ei wneud i\u2019ch defnyddwyr?"}, {"text_idx": "#000037", "text": "\u201cYn y rhan fwyaf o achosion, mae\u2019r gweithwyr gofal iechyd proffesiynol yn gadael gyda dealltwriaeth ddyfnach ac yn elwa\u2019n fawr o\u2019r gefnogaeth ychwanegol a ga\u0302nt o\u2019r cymorth anhwylder defnyddio alcohol."}, {"text_idx": "#000038", "text": "\u201cYn fy mhrofiad i, nid oes angen dadwenwyno ffurfiol ar y rhan fwyaf o\u2019r atgyfeiriadau rwyf wedi delio a\u0302 nhw ac maen nhw\u2019n cael tawelwch meddwl trwy\u2019r camau ychwanegol maen nhw\u2019n eu cymryd gyda\u2019n gwasanaeth."}, {"text_idx": "#000039", "text": "\u201cEr bod y gweithwyr gofal iechyd proffesiynol yn poeni am gyfrinachedd, maen nhw\u2019n gwerthfawrogi\u2019r cyfle i siarad a\u0302 rhywun \u2018yn ddienw\u2019 \u2013 rwy\u2019n credu bod hyn ychydig yn haws ar y ffo\u0302n ac mae Canopi yn rhoi\u2019r hyder hwn iddyn nhw."}, {"text_idx": "#000040", "text": "\u201cRwy\u2019n credu bod y gwasanaeth o gymorth amhrisiadwy i weithwyr proffesiynol drwy roi cyfle iddynt drafod eu problemau y tu allan i\u2019w cyflogaeth a rhoi cryn gyfrinachedd iddynt drafod eu problemau\u2019n agored heb deimlo cywilydd.\u201d"}]